stanford-oval/wikipedia huggingface dataset:
אולגה בריזגינה
ביוגרפיה > 1988 > אלופה אולימפית ושיאנית עולם

באולימפיאדת סיאול זכתה בשתי מדליות זהב בריצת 400 מטר בתוצאה של 48.65 שניות, לפני פטרה שרזינג (49.45 שניות) ובת ארצה אולגה נזרובה (49.90 שניות) ובריצת שליחות 4x400 מטר ביחד עם טטיאנה לדובסקאיה, אולגה נזרובה ומריה פיניגינה בשיא עולם חדש של 3:15.17 דקות, לפני ארצות הברית עם דנין הווארד, דיאן דיקסון, ואלרי בריסקו-הוקס ופלורנס גריפית' ג'וינר (3:15.51 דקות) ומזרח גרמניה (3:18.29 דקות).
ביוגרפיה > 1991

באליפות העולם שנערכה בטוקיו, יפן בשנת 1991 זכתה במדליית זהב בריצת שליחות 4x400 מטר ביחד עם טטיאנה לדובסקאיה, לודמילה ג'יגלובה ואולגה נזרובה בתוצאה של 3:18.43 דקות, לפני ארצות הברית (3:20.15 דקות) וגרמניה (3:21:25 דקות). נוסף לכך, היא סיימה במקום רביעי בריצת 400 מטר בתוצאה של 49.82 שניות ולא הצליחה להגן על תוארה.
ביוגרפיה > 1992

באולימפיאדת ברצלונה זכתה בשתי מדליות, זהב וכסף. מדליית זהב בריצת שליחות 4x400 מטר בתוצאה של 3:20.20 דקות, לפני ארצות הברית (3:20.92 דקות) ובריטניה (3:24.23 דקות) ומדליית כסף בריצת 400 מטר בתוצאה של 49.05 שניות, אחרי מארי-ז'וזה פרק מצרפת (48.83 שניות) ולפני קסימנה רסטרפו מקולומביה (49.64 שניות) ולא הצליחה להגן על תוארה.
חייה האישיים

בריזגינה נישאה לויקטור בריזגין אלוף אולימפי בריצת שליחים 4x100 מטר באולימפיאדת סיאול (1988). לזוג בת, יליזבטה בריזגינה אף היא אתלטית מוכשרת, אלופת אירופה 2010 בריצת שליחות 4x100 מטר וסגנית אלופת אירופה 2010 בריצת 200 מטר.
שיאים אישיים > אצטדיון

ריצת 200 מטר: 22.44 שניות (1985)
ריצת 400 מטר: 48.27 שניות (1985)
שיאים אישיים > אולם

ריצת 400 מטר: 50.81 שניות (1987)
אחיה קמארה

| --- | --- |
אחיה קמארה, 2016
אחיה קמארה, 2016
 לידה:  1968 (בן 56 בערך) ירושלים, ישראל
 מדינה:  ישראל
 מקום מגורים:  ירושלים, ישראל
 השכלה:  האוניברסיטה העברית אוניברסיטת תל אביב
אחיה קמארה (נולד ב- 1968) הוא מנהל התוכנית הלאומית לילדים ונוער בסיכון במשרד הרווחה והשירותים החברתיים (תוכנית 360). כיהן בעבר כמנכ"ל ארגון בקול, כיו"ר ארגון בזכות וכנציב שוויון זכויות לאנשים עם מוגבלות.
ביוגרפיה

קמארה נולד בירושלים לאהרן ורות קמארה., וגדל בשכונת רסקו. הוא בעל תואר ראשון בפסיכולוגיה ותואר שני בחינוך מיוחד. עסק לאורך השנים בתחום שילוב וקידום של אנשים עם מוגבלות. ממקימי "בקול" – ארגון כבדי שמיעה ומתחרשים, שימש כיו"ר הוועד המנהל של ארגון "בזכות".
פעילות מקצועית

קמארה היה שותף פעיל בתהליך חקיקת חוק שוויון זכויות לאנשים עם מוגבלות.
בין 1999 לשנת 2009 כיהן כמנכ"ל ארגון בקול. במסגרת תפקידו, עסק גם בפעילות בינלאומית ושימש כסגן נשיא הארגון העולמי של כבדי השמיעה (IFHOH).
בראשית שנת 2010 מונה לתפקיד נציב שוויון זכויות לאנשים עם מוגבלות, על ידי ממשלת ישראל. במסגרת תפקידו הוביל את יישום חוק שוויון זכויות לאנשים עם מוגבלות ואת תהליך אשרור אמנת האו"ם לזכויות אנשים עם מוגבלות בישראל. הקדנציה שלו כנציב הסתיימה ב-31 במרץ 2016.
ב-28.4.2017 מונה על ידי ממשלת ישראל לתפקיד מנהל התוכנית הלאומית לילדים ונוער בסיכון.
פעילות מקצועית > אותות הוקרה

בשנת 2006 זכה באות החסד והשוויון ע"ש ווילי וסיליה טראמפ מטעם בית איזי שפירא.
בשנת 2017 הוענק לו תואר עמית כבוד מטעם האוניברסיטה הפתוחה.
הערות שוליים

↑  אישור מינוי מנהל התכנית הלאומית לילדים ונוער בסיכון במשרד העבודה, הרווחה והשירותים החברתיים, החלטה מספר 2620 של ממשלת ישראל, משנת 2017, באתר של משרד ראש הממשלה, מיום 28 באפריל 2017
↑  מינוי נציב שוויון זכויות לאנשים עם מוגבלות, החלטה מספר 1203 של ממשלת ישראל, משנת 2016, באתר של משרד ראש הממשלה, מיום 28 בפברואר 2016
↑  הענקת תואר עמית כבוד מטעם האוניברסיטה הפתוחה, מיום 21 במאי 2017
איבה מאיולי

| --- | --- |

 לידה:  12 באוגוסט 1977 (בת 47) זאגרב, יוגוסלביה
 מדינה:  קרואטיה קרואטיה
 מקום מגורים:  זאגרב, קרואטיה
 מספר צאצאים:  1 
 גובה:  175
 יד חובטת:  ימין
 פעילות כמקצוענית:  1991–2004 (כ־13 שנים)
 סה"כ פרסים שצברה:  4,407,521 דולר אמריקאי 
 יחידים
 מאזן קריירה:  225-316
 דירוג שיא:  4 (1996)
 זכיות בטורנירים:  1 (טורנירי גראנד סלאם)
 זוגות
 מאזן קריירה:  99-124
 זכיות בטורנירים:  - (טורנירי גראנד סלאם)
 שיאי גראנד סלאם
 זכיות 1
 אליפות אוסטרליה הפתוחה:  רבע גמר (1996)
 אליפות צרפת הפתוחה:  זכייה (1997)
 וימבלדון:  רבע גמר (1997)
 אליפות ארצות הברית הפתוחה:  סיבוב רביעי (1994)
 
איבה מאיולי (בקרואטית: Iva Majoli;‏ נולדה ב-12 באוגוסט 1977) היא טניסאית עבר קרואטית. היא זכתה בתחרות גראנד סלאם לנשים, באליפות צרפת הפתוחה (1997). בסך הכל היא זכתה ב-8 תחרויות ליחידות ותחרות אחת בזוגות.
איבה מאיולי נולדה בזאגרב, אז חלק של יוגוסלביה ובגיל 14 הפכה להיות טניסאית מקצוענית. בגיל 19 היא זכתה באליפות צרפת הפתוחה, אך זו הייתה הזכייה היחידה שלה בתחרות גראנד סלאם. במשחק הגמר היא ניצחה את מרטינה הינגיס בשתי מערכות. בשנת 1998 הצליחה להגיע לסיבוב הרביעי באותה תחרות. לאחר מכך חוזקה ירדה, חלקית בעקבות פציעות.
בשנת 2004 פרשה וזמן קצר לאחר הפרישה התחתנה וילדה בת.
הופעות בגראנד סלאם

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| תחרות | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | יחס | ניצ'-הפס' |
| אליפות אוסטרליה הפתוחה |  |  |  |  | רבע גמר | סיבוב ראשון | סיבוב שלישי |  |  | סיבוב שלישי | סיבוב שני | סיבוב ראשון |  | 0 / 6 | 9 / 6 |
| אליפות צרפת הפתוחה |  | סיבוב רביעי | סיבוב רביעי | רבע גמר | רבע גמר | זכייה | רבע גמר |  | סיבוב שני | סיבוב ראשון | סיבוב שני | סיבוב שני |  | 1 / 10 | 28 / 10 |
| אליפות וימבלדון |  |  | סיבוב ראשון | סיבוב ראשון |  | רבע גמר | סיבוב שני |  |  | סיבוב ראשון | סיבוב שלישי | סיבוב ראשון |  | 0 / 7 | 7 / 7 |
| אליפות ארצות הברית הפתוחה | סיבוב שני | סיבוב שני | סיבוב רביעי | סיבוב ראשון | סיבוב ראשון | סיבוב שני | סיבוב שני | סיבוב ראשון |  | סיבוב שלישי | סיבוב שלישי | סיבוב ראשון |  | 0 / 11 | 11 / 11 |
| יחס | 0 / 1 | 0 / 2 | 0 / 3 | 0 / 3 | 0 / 3 | 1 / 4 | 0 / 4 | 0 / 1 | 0 / 1 | 0 / 4 | 0 / 4 | 0 / 4 | 0 / 0 | 1 / 34 |  |
| דירוג בסוף שנה | 50 | 46 | 13 | 9 | 8 | 6 | 25 | 163 | 73 | 42 | 32 | 131 | 315 |  |  |
אולף השלישי, מלך דבלין

| --- | --- |

 לידה:  המאה ה־9 
 פטירה:  941 יורק, ממלכת נורת'מבריה 
 מקום קבורה:  Auldhame & Scoughall 
 
אולף השלישי גות'פרית'סון או בן גות'פרית' (גוטפריד) (בנורדית עתיקה: Óláfr Guðfriðarson; נפטר ב-941) היה בן השושלת הנורדית-גאלית ווי אימייר, היה מלך דבלין בשנים 934-941. אביו, גות'פרית', מלך על דבלין ועל יורק עד שגורש מיורק על ידי אתלסטאן, מלך אנגליה, בשנת 927.
אולף נשא לאישה את בתו של קונסטנטין השני, מלך סקוטלנד, וכרת ברית עם אוון הראשון מסטרתקלייד. ב-937 הוביל את בעלי בריתו נגד אתלסטאן בקרב ברוננבורך, שבו נחל תבוסה מוחצת.
לאחר מותו של אתלסטן ב-939 פלש אולף פעם נוספת ליורק, ואילץ את אדמונד הראשון, יורשו של אתלסטאן, לחתום על חוזה שבו העביר לידי אולף את נורת'מבריה וחלקים ממרסיה. הוא לא הספיק ליהנות מנחלותיו החדשות לאורך זמן, כיוון שנפטר שנתיים לאחר מכן. יורשו היה אולף קואראן.
אחמד עלם אל-הודא

אחמד עלם אל-הודא (בפרסית: احمد علم‌الهدی; נולד ב-1 בספטמבר 1944) הוא אייתוללה ופוליטיקאי איראני, איש דת שיעי תרייסרי שמשמש כחבר במועצת המומחים האיראנית. בעל דרגת חוג'ת אל-אסלאם. הוא אמאם תפילת יום שישי במשהד והוא נציגו של המחוז אליו שייכת העיר, ח'וראסאן רזאווי במועצת המומחים. אלאמולהודה הוא חבר באגודת הכמורה הלוחמת.
ביוגרפיה

אחמד עלם אל-הודא נולד ב-1944 במשהד, ומשנת 1959 למד במדרסת משהד אצל אדיב ניישבורי, אחמד מודרס יזדי, מורטזה שאהרודי, עלי משקיני ופאיז גונבאדי. אחר כך השתתף בקורס משפט זר של מוחמד האדי מילאני.
מ-1980 עד אוגוסט 1982, הוא היה אחראי על ועדת המהפכה האסלאמית של המחוז הראשון של טהראן.
הוא היה אחד המבקרים הבולטים של תוצאות הבחירות לנשיאות איראן 1997 ושל ממשלתו של מוחמד חתאמי, והוא היה בין אנשי הדת הבודדים שתמכו בתנועת אגודת אנשי הדת הלוחמים (מה שסייע בסופו של דבר לניצחונו של מחמוד אחמדינז'אד בבחירות 2005).
אחמד עלם אל-הודא מונה לאימאם תפילת יום שישי של העיר משהד ב-17 באפריל 2004. בכל דרשת תפילת יום שישי הוא נוהג להגיד את הדרשה בערבית, במקביל לפרסית.
בשנת 2005 הוא נבחר לחבר במועצת המומחים האיראנית כנציג מטעם פרובינציית ח'וראסאן רזאווי.
שמו של אחמד עלם אל-הודא הופיע בתקשורת הבינלאומית כנואם בעצרת ב-30 בדצמבר 2009 שנערכה לטובת המשטר האסלאמי, שם צוטט כמי שקורא למתנגדים של המנהיג העליון עלי ח'אמנאי בהערות ששודרו בטלוויזיה הממלכתית האיראנית, אמר אלאמולהודה למפגינים:
"אויבי המנהיג, לפי הקוראן, שייכים למפלגת השטן... המלחמה שלנו בעולם היא מלחמה נגד מתנגדי שלטון המנהיג העליון
עלם אלהדי היה מבקר חריף של אכבר האשמי רפסנג'אני, ראש אספת המומחים הקודם, אותו תקף עלם אלהדי בשל "שתיקתו לנוכח עלבונות חסרי תקדים נגד מנהיג המהפכה" (עלי ח'אמנאי), והזהיר אותו "לבצע רפורמה". התנהגותו לפני שהיה מאוחר מדי."
בשנת 2016 מונה לנציגו של המנהיג העליון של איראן בפרובינציית ח'וראסאן רזאווי, לאחר מותו של קודמו עבאס ועז טבאסי.
עלם אל-הודא ידוע בצעדים המגבילים שלו נגד זכויות נשים באיראן. הוא דיבר בתפילות יום השישי שלו נגד זכותן של נשים לרכוב על אופניים במשהד. הוא מתנגד לכניסת נשים לאצטדיוני כדורגל במשהד. הוא מתנגד לקיום קונצרטים במשהד, מתוך אמונה שאנשים שנוסעים ל"עיר הקדושה משהד" צריכים לבוא רק לתפילות.
הוא תואר כ"בכיר" ו"שמרני במיוחד" ו"קשיח". בנוסף משמש כאמאם הגדול של מקדש האימאם א-רידא. ביתו, ג'מילה עלם אל-הודא, הייתה נשואה לנשיא איראן לשעבר אברהים ראיסי.
הערות שוליים

↑  "Ahmadinejad has proof US trying to stop Hidden Imam". FRONTLINE - Tehran Bureau. אורכב מ-המקור ב-2010-01-07. נבדק ב-2010-01-08.
1 2  Supreme Leader's Performance "Proven"(הקישור אינו פעיל)
↑  "Iranian hardliners rally, call for killing reformists Dec 31, 2009". אורכב מ-המקור ב-17 בינואר 2010. נבדק ב-8 בינואר 2010. {{cite web}}:  (עזרה)
↑  "رازگشایی آیت الله علم‌الهدی از مخالفتش با اجرای کنسرت در مشهد - خبرآنلاین". 25 ביולי 2023. אורכב מ-המקור ב-2023-07-25. נבדק ב-30 במרץ 2024. {{cite web}}:  (עזרה)
↑  "Iran's Mousavi ready to die for opposition cause". אורכב מ-המקור ב-2012-04-26. נבדק ב-2010-01-08.
↑  "Iranians Rally in Support of Government". 2009-12-31.
↑  "Iranian hardliners rally, call for killing reformists". salon.com. 2010-01-17. אורכב מ-המקור ב-31 דצמ' 2009. {{cite web}}:  (עזרה)
WSL

| --- | --- |

 מפתח:  מיקרוסופט 
 גרסה אחרונה:  WSL 2 2.1.5 
 מערכת הפעלה:  Windows 10, Windows 11 
 סוג רישיון:  Microsoft end-user license agreement, GPL-2.0, רישיון קנייני 
 אתר רשמי
 
WSL (ראשי תיבות של: Windows Subsystem for Linux) היא שכבת תאימות להפעלת קובצי הפעלה בינאריים של לינוקס (בפורמט ELF) בסביבות Windows 10, Windows 11, ו־Windows Server 2019.
במאי 2019, הוכרזה WSL 2, ובה שינויים חשובים כגון ליבת לינוקס אמיתית באמצעות תכונות Hyper-V. מהדורת WSL אינה זמינה לכל משתמשי Windows 10 כברירת מחדל. ניתן להתקין אותו על ידי הצטרפות לתוכנית Windows Insider או התקנה ידנית.
סקירה כללית

המהדורה הראשונה של WSL מספקת ממשק ליבה תואם לינוקס שפותחה על ידי מיקרוסופט, ללא קוד ליבת לינוקס אשר לאחר מכן יכול להריץ מרחב משתמש של GNU, כמו זה של אובונטו, או openSUSE, וכן SUSE Linux Enterprise Server,   Debian וקאלי לינוקס.
מרחב משתמש כזה עשוי להכיל מעטפת GNU Bash ושפת פקודה, עם כלים מקוריים של שורת הפקודה של GNU (sed, awk וכו'), מתורגמנים לשפת תכנות (Ruby, Python וכו'), ואפילו יישומים גרפיים (באמצעות שרת X11 בצד המארח).
הארכיטקטורה עוצבה מחדש ב-WSL 2, עם ליבת לינוקס הפועלת בסביבת מכונה וירטואלית "קלת משקל".
פופולריות וזמינות

WSL בטא הוצגה בגרסה 1607 של Windows 10 (עדכון יום השנה) ב-2 באוגוסט 2016. רק אובונטו (עם Bash כמעטפת ברירת המחדל) נתמכה. WSL בטא נקראה גם "Bash on Ubuntu ב-Windows" או "Bash on Windows".
WSL כבר לא היה בטא בגרסה 1709 של Windows 10 (עדכון "יוצרי הסתיו"), שיצא ב-17 באוקטובר 2017. ניתן היה להתקין הפצות לינוקס מרובות והיו זמינות להתקנה בחנות Windows.
WSL זמין רק בגרסאות 64 סיביות של Windows 10 מגרסה 1607. זה זמין גם ב-Windows Server 2019.
מיקרוסופט הכריזה על WSL 2 ב-6 במאי 2019, שכולל קצה אחורי חדש לחלוטין מבוסס VM (מבוסס על תת-קבוצה של תכונות Hyper-V) במקום שכבת ההתאמה הקודמת לשיחות מערכת. WSL 2 נשלח עם Windows 10 גרסת 2004, והועבר גם ל-Windows 10 גרסאות 1903 ו-1909.
תמיכת GPU עבור WSL 2 הוצגה ב-Windows build 20150. תמיכת GUI עבור WSL 2 הוצגה ב-Windows build 21364. שניהם מוכלים ב-Windows 11.
מיקרוסופט הציגה גרסה של Windows Store של WSL ב-11 באוקטובר 2021 עבור Windows 11.
התפתחות

הגיחה הראשונה של מיקרוסופט להשגת תאימות דמוית Unix ב-Windows החלה עם Microsoft POSIX Subsystem, שהוחלפה על ידי Windows Services עבור UNIX דרך MKS / Interix, אשר בסופו של דבר הוצאה משימוש עם שחרורו של Windows 8.1. הטכנולוגיה שמאחורי Windows Subsystem עבור לינוקס מקורה בפרויקט Astoria שלא פורסם, שאיפשר לכמה יישומי אנדרואיד לפעול על Windows 10 Mobile. הוא הפך זמין לראשונה ב־Windows 10 Insider Preview build 14316.
הפרויקטים הקודמים של מיקרוסופט והצד השלישי Cygwin התמקדו ביצירת סביבות ייחודיות דמויות Unix משלהם המבוססות על תקן POSIX,אולם WSL שואפת לתאימות לינוקס מלאה. במקום לעטוף פונקציונליות שאינה מקורית לתוך קריאות מערכת Win32 כפי שהמערכות הקודמות הללו השתמשו בהן, התכנון הראשוני של WSL (WSL 1) מינף את מנהל הליבה של NT כדי לשרת תוכניות לינוקס כתהליכים מינימליים מיוחדים ומבודדים (הידועים כ"תהליכי פיקו" ) המחוברים לליבה מצב "ספקי פיקו" לקריאות מערכת וטיפול בחריגים, הנבדלים מזה של תהליך NT "וניל", ובוחרים לנצל מחדש יישומי NT קיימים בכל מקום שניתן.
אף על פי ש-WSL (באמצעות עיצוב ראשוני זה) היה הרבה יותר מהיר וללא ספק הרבה יותר פופולרי מאחיו פרויקטי UNIX-on-Windows, מהנדסי ליבת Windows מצאו קושי בניסיון להגביר את הביצועים ותאימות המערכת של WSL על ידי ניסיון לעצב מחדש את ליבת ה-NT הקיימת כדי לזהות ולפעול נכון על ה-API של לינוקס. בכנס של Microsoft Ignite בשנת 2018, מהנדסי מיקרוסופט נתנו סקירה ברמה גבוהה של טכנולוגיית Hyper-V VM חדשה "קלת משקל" עבור קונטיינריזציה שבה ליבה וירטואלית יכולה לעשות שימוש ישיר בפרימיטיבים של NT במארח. בשנת 2019, מיקרוסופט הכריזה על ארכיטקטורת WSL (WSL 2) שתוכננה מחדש באמצעות טכנולוגיית VM זו המארחת אימאג' ליבת לינוקס (מותאמת אישית) בפועל, תוך שהיא טוענת לתאימות מלאה ל-Sycall.
מיקרוסופט רואה ב-WSL "בעיקר כלי למפתחים - במיוחד מפתחי אינטרנט וכאלה שעובדים על או עם פרויקטים בקוד פתוח". בספטמבר 2018 אמרה מיקרוסופט כי "WSL דורש פחות משאבים (CPU, זיכרון ואחסון) מאשר מכונה וירטואלית מלאה" (שלפני WSL הייתה הדרך הישירה ביותר להריץ תוכנת לינוקס בסביבת Windows), תוך שהיא מאפשרת למשתמשים להשתמש ביישומי Windows ובכלי Linux על אותה קבוצת קבצים.
באפריל 2021, מיקרוסופט פרסמה מבנה מבחן של Windows 10 הכולל גם את היכולת להריץ יישומי ממשק משתמש גרפי של לינוקס (GUI) באמצעות WSL 2 ו-CBL-Mariner. מערכת המשנה של Windows עבור Linux GUI (WSLg) שוחררה רשמית בכנס Microsoft Build 2021. זה כלול ב-Windows 10 Insider build 21364 ואילך.
ארכיטקטורה > WSL 1 > שירות מנהל LXSS

LXSS Manager Service הוא השירות שאחראי על האינטראקציה עם תת-המערכת (דרך מנהלי ההתקן lxss.sys ו- lxcore.sys), והדרך שבה Bash.exe (שלא להתבלבל עם ה-Shells המסופקים על ידי הפצות לינוקס) משיק את הלינוקס תהליכים, כמו גם טיפול בקריאות מערכת לינוקס ובנעילות הבינאריות במהלך ביצוען.
כל תהליכי לינוקס המופעלים על ידי משתמש מסוים נכנסים ל-"Linux Instance" (בדרך כלל, התהליך הראשון שהופעל הוא init). ברגע שכל האפליקציות נסגרות, המופע נסגר.
ארכיטקטורה > WSL 1 > wsl.exe

הפקודה wsl.exe משמשת לניהול הפצות בתת-מערכת Windows עבור לינוקס בשורת הפקודה. זה יכול לרשום הפצות זמינות, להגדיר הפצת ברירת מחדל ולהסיר הפצות. ניתן להשתמש בפקודה גם כדי להפעיל קבצים בינאריים של לינוקס משורת הפקודה של Windows או Windows PowerShell. כאשר wsl.exe מחליף את lxrun.exe שהוצא משימוש החל מ-Windows 10 1803.
ארכיטקטורה > WSL 1 > wsl.exe > דוגמאות

הפעלת uname ב-WSL באמצעות PowerShell.
PS C:\temp> wsl uname --all
Linux WikiMachine 4.4.0-18362-Microsoft #1-Microsoft Mon Mar 18 12:02:00 PST 2019 x86_64 x86_64 x86_64 GNU/Linux
דוגמה לשימוש ב sudo משורת הפקודה.
C:\temp> wsl sudo apt-get update
[sudo] password for username:
Hit:1 https://archive.ubuntu.com/ubuntu xenial InRelease
Get:2 https://security.ubuntu.com/ubuntu xenial-security InRelease [94.5 kB]
ארכיטקטורה > WSL 1 > גישה לחומרה ומערכת קבצים

העיצוב של WSL 1 לא כלל אמולציית חומרה/וירטואליזציה (בניגוד לפרויקטים אחרים כגון coLinux) ועושה שימוש ישיר במערכת הקבצים המארחת (דרך VolFS ו- DrvFS ) וחלקים מסוימים של החומרה, כמו הרשת, מה שמבטיח יכולת פעולה הדדית. לשרתי אינטרנט למשל, ניתן לגשת דרך אותם ממשקים וכתובות IP המוגדרות במארח, והם חולקים את אותן הגבלות על השימוש ביציאות הדורשות הרשאות ניהול, או יציאות שכבר תפוסות על ידי יישומים אחרים.
ישנם מיקומים מסוימים (כגון תיקיות מערכת) ותצורות שהגישה/שינוי שלהן מוגבלים, גם כאשר הם פועלים כ-root, עם sudo מהמעטפת. יש להפעיל מופע עם הרשאות גבוהות על מנת לקבל "sudo" לתת הרשאות שורש אמיתיות, ולאפשר גישה כזו.
ארכיטקטורה > WSL 1 > מגבלות

WSL 1 אינו מסוגל להריץ את כל תוכנות לינוקס, כגון קבצים בינאריים של 32 סיביות, או כאלו הדורשות שירותי ליבת לינוקס ספציפיים שאינם מיושמים ב-WSL. עקב מחסור בליבת לינוקס "אמיתית" ב-WSL 1, לא ניתן להפעיל מודולי ליבה, כגון מנהלי התקנים. עם זאת, WSL 2 עושה שימוש במופעי ליבת לינוקס וירטואליים חיים.
אפשר להפעיל כמה יישומים גרפיים (GUI) (כגון Mozilla Firefox) על ידי התקנת שרת X11 בתוך סביבת Windows (מארח) (כגון VcXsrv או Xming), אם כי לא ללא אזהרות, כגון היעדר תמיכת אודיו (אם כי ניתן לתקן זאת על ידי התקנת PulseAudio ב-Windows באופן דומה ל-X11) או האצת חומרה (כתוצאה מכך ביצועים גרפיים גרועים). גם תמיכה ב־OpenCL ו־CUDA אינה מיושמת כרגע, אם כי מתוכננת לשחרורים עתידיים.
מיקרוסופט ציינה ש-WSL תוכנן לפיתוח יישומים, ולא עבור מחשבים שולחניים או שרתי ייצור, והמליצה להשתמש במכונות וירטואליות (Hyper-V), Kubernetes ו- Azure למטרות אלו.
ארכיטקטורה > WSL 2

גרסה 2 מציגה שינויים בארכיטקטורה. מיקרוסופט בחרה בווירטואליזציה באמצעות קבוצת משנה שעברה אופטימיזציה גבוהה של תכונות Hyper-V, על מנת להפעיל את הליבה וההפצות (בהתבסס על הליבה), מה שמבטיח ביצועים שוות ערך ל-WSL 1. למען תאימות לאחור, מפתחים לא צריכים לשנות שום דבר בהפצות שפורסמו. ניתן לשנות את הגדרות WSL 2 על ידי התצורה הגלובלית של WSL, הכלולה בקובץ INI בשם .wslconfig בתיקייה User Profile .
התקנת ההפצה שוכנת בתוך מערכת קבצים בפורמט ext4 בתוך דיסק וירטואלי, ומערכת הקבצים המארחת נגישה בשקיפות באמצעות פרוטוקול 9P,  בדומה לטכנולוגיות אחרות של מכונות וירטואליות כמו QEMU. עבור המשתמשים, מיקרוסופט הבטיחה עד פי 20 מביצועי הקריאה/כתיבה של WSL 1. מ-Windows מסופק מפנה רשת של IFS עבור גישה לקובצי אורח של Linux באמצעות קידומת נתיב UNC של \\wsl$ .
WSL 2 דורש Windows 10 גרסה 1903 ומעלה, עם Build 18362 ומעלה, עבור מערכות x64, וגרסה 2004 ומעלה, עם Build 19041 ומעלה, עבור מערכות ARM64.
ארכיטקטורה > WSLg

WSLg הוא קיצור של Windows Subsystem for Linux GUI שנבנה במטרה לאפשר תמיכה בהפעלת יישומי Linux GUI (X11 ו-Wayland) ב-Windows בחוויית שולחן עבודה משולבת במלואה. WSLg שוחרר רשמית בכנס Microsoft Build 2021. זה כלול ב-Windows 10 Insider build 21364 ואילך. עם זאת, עם הצגת Windows 11 WSLg יוצאת עם מבנה ייצור של חלונות המביא תמיכה עבור גרפיקה ואודיו גם באפליקציות WSL.
ארכיטקטורה > WSLg > דרישות מוקדמות להפעלת WSLg

Windows 11 או Windows 10 Insider Preview (build 21362 ואילך)
הפעל WSLg על מערכת עם GPU וירטואלי (vGPU) מופעל עבור WSL (אופציונלי, אולם זה מאפשר עיבוד OpenGL מואץ בחומרה)
אחמד פאדל

אחמד פאדל (בערבית: أحمد فاضل בתעתיק: אחמד פאצ'ל; נולד ב-7 באפריל 1993 בקטר) הוא כדורגלן קטרי המשחק בעמדת הקשר האחורי בקבוצת אל-וכרה מליגת העל הקטרית ובנבחרת קטר.
קריירת מועדונים

פאדל גדל באקדמיית אספייר. בשנת 2010 חתם באל-וכרה מליגת העל הקטרית. בעונת 2020/2021 הושאל פאדל למועדון ספורט קטר מליגת העל הקטרית, במדיה ערך 20 הופעות ליגה, בהן הבקיע שער אחד. לאחר תקופת ההשאלה חזר לאל-וכרה.
קריירה בינלאומית

פאדל היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2016, וערך ארבע הופעות בטורניר.
ב-27 באוקטובר 2022 ערך פאדל את הופעת הבכורה שלו בנבחרת קטר, בניצחון 1-0 על נבחרת הונדורס במשחק ידידות.
תארים

גביע הליגה הקטרית (1): 2020/2021
איבאר רוז'איה

| --- | --- |
 תאריך ייסוד:  1984 
 מדינה:  מונטנגרו 
 kkibar.me
 
איבָּאר רוֹזָ'איֶה (בבוסנית Ibar Rožaje) הוא מועדון כדורסל מונטנגרי מהעיר רוז'איה, המשתתף בליגת העל המונטנגרית בכדורסל.
היסטוריה

המועדון נוסד ב-1984 כחלק ממועדון ספורט כללי שכלל קבוצת כדורגל וקבוצת כדורעף, בתחילה שיחקה הקבוצה בליגה היוגוסלבית ועם פרוץ מלחמות יוגוסלביה עברה הקבוצה לליגת העל הסרבית-מונטנגרית בה שיחקה עד 2006, אז פרשה מונטנגרו מאיחוד סרביה ומונטנגרו והקבוצה הצטרפה לליגה המונטנגרית השנייה. בעונת 2011/2012 העפילה הקבוצה לליגה הראשונה במונטנגרו, בעונת 2012/2013 הגיעה הקבוצה להישג השיא שלה והעפילה לחצי גמר הגביע המונטנגרי.
בעונת 2020/2021 שיחקה הקבוצה בליגה הבלקנית.
קהל

הקבוצה מייצגת את המיעוט הבוסניאקי המתגורר ברוז'איה וקהל אוהדיה מזוהה עם האסלאם הסוני ומכנה עצמו ג'אזי (מגיני האסלאם) על שם הלוחמים באימפריה העות'מאנית.
אדלברט מפראג

| --- | --- |

 לידה:  955 ליביצה-נאד-צידלינואו, דוכסות בוהמיה (צ'כיה)
 פטירה:  23 באפריל 997 (בגיל 42 בערך) פרוסיה - טרוסו או הייליגנוואלדה או שווייטני גאי (על יד אלבלונג בצפון פולין) או פישהאוזן, כיופ פרימורסק, הכפר ברגובוייה (אזור קלינינגרד של ימינו)
 קדוש עבור:  הכנסייה הקתולית, הכנסייה האורתודוקסית, הכנסייה הלותרנית
 תארים:  בישוף פראג (989-982, 992-995), בישוף גנייזנו
 קאנוניזציה:  999 על ידי סילבסטר השני
 מקום פולחן עיקרי:  קתדרלת גנייזנו
 חג:  23 באפריל
 תכונות:  נזיר בנדיקטיני, מיסיונר
 פטרון של:  פולין, בוהמיה (חלק מצ'כיה), פרוסיה, ארכידיוקסיית אסטרגום בהונגריה
אַדַלברט מפראג (בלטינית: Adalbertus Pragensis, בצ'כית: Vojtěch Slavníkovec, ווֹיטיֶיך סלבניקובץ), לימים "וויטייך הקדוש" (Svatý Vojtěch),(בפולנית: ווֹיצֶ'ך - Wojciech;‏ 956 או 955 בליביצה-נאד-צידלינואו, צ'כיה - 23 באפריל 997) היה כומר ומיסיונר צ'כי, בישוף של פראג (989-982, 995-992), וקדוש מעונה של הנצרות הקתולית והאורתודוקסית. מוקירים אותו במיוחד בצ'כיה, פולין, קרואטיה והונגריה. משפחתו, בית סלבניק, תמכה בדוכסי פולין במלחמתם נגד בית פז'מיסל מפראג ובנסיבות אלה הודח אדלברט פעמיים מראשות הארכיבישופות של פראג וחי כנזיר פשוט וכמיסיונר. כמה מהשירים הכנסייתיים העתיקים והמפורסמים של הצ'כים והפולנים מיוחסים לאדלברט (ללא הוכחה): "גוספודי, פומילוי ני" ו"בוגורודז'יצה", הנחשב לעתיק שבהמנונים הפולנים.
שאיפתו להנהיג שינוי במנהגים ובאורח החיים על העם הביאה אותו לסכסוכים עם השלטון ועם מנהיגים דתיים כאחד. הוא נרצח ב-23 באפריל 997 בעת שליחות למען התנצרות תושבי פרוסיה, והוכרז בשנת 999, על ידי האפיפיור סילבסטר השני, לקדוש מעונה של הנצרות. הוא נחשב לקדוש פטרון של פולין, אך גם של בוהמיה, ושל פרוסיה לשעבר. היה הבישוף השני של פראג והצ'כי הראשון שכיהן בתפקיד זה.
בקרואטיה מייחסים לו ולמשפחתו, סלבניק, מוצא "קרואטי לבן".
קורות חייו > תחילת חייו

אלדברט נולד בשם ווייטייך כבן למשפחת הנסיכים הצ'כים "סלבניקובצי" שמרכזה היה בעיר ליביצה נאד צידלינואו, במזרח בוהמיה (בימינו היא חלק ממחוז נימורק, באזור "בוהמיה המרכזית"). אביו, הנסיך סלבניק, היה שליט עצמאי אמיד ואדוק של נסיכות זליצ'אן, שנמצאה בתחרות עם פראג. הפרטים עליו ידועים, בין השאר, מן הכרוניקה של קוסמאס מפראג. סלבניק היה לפי מקורות אחדים [דרוש מקור] מיוחס למלך גרמניה, היינריך לוכד הציפורים. אימו הייתה סטז'זיסלבה, בת למשפחת אצילים בכירים. ייתכן כי הייתה אחותם של ואצלב ובולסלב ממשפחת פז'מיסל או קרובת משפחה של בני בבנברג [דרוש מקור]. ווייטייך היה השישי מבין שבעה אחים. אחיו היו: סובייסלב (נפטר ב-1004) יורשו של סלבניק, ספיטימיר, פּוברסלב, פוז'יי וצ'סלב. היה עוד אח אחד למחצה, ראדים או בשמו הכנסייתי - גאודנטיוס. גם גאודנטיוס היה לדמות דתית חשובה, הארכיבישוף הראשון של גנייזנו ושל פולין. בצ'כיה היו בני סלבניק היריבים של בני פז'מיסל והסכסוך הפאודלי בין שתי המשפחות הנסיכיות החריף דווקא בימי חייו של וויטייך.
אחרי ששרד מחלה קשה בילדותו, הועידו הוריו את ווייטייך לשירות האל. לפי אגדה אחת, הם נדרו נדר לשלוח אותו לכמורה אם יישאר בחיים ויחלים
בערך ב-970–973 נסע ווייטייך ללמוד במגדבורג. הוא התחנך שם למשך כ-9 שנים בבית הספר לכמרים שליד הקתדרלה על שם הקדושים מוריץ וקתרינה שבניהול אוטריך (Ohtrich). מורו הרוחני היה אדלברט, הארכיבישוף (החל משנת 968) של מגדבורג, שהעניק לו את שמו בעת טקס קונפירמציה שני ושחיזק בו, ככל הנראה, את האידיאלים המיסיונריים אדלברט הצעיר זכה במהרה באמונו והערכתו של הקיסר אוטו השני. בשנת 975 ניהל אדלברט באאכן את טקס הכתרת הקיסר.